Diari Oficial de la Generalitat Valenciana


Sumari del DOGV 5983, del 27-03-2009 (2009/3240)

Aprovació del Projecte d'Enllumenat Públic i Millora de la Urbanització de la Zona Industrial de Rabassa.
---------------------------------------------------------------------------------------------------------

### Dades del document

Número de DOGV
:   5983

Data del DOGV
:   27-03-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/3240


Data del document
:   16-03-2009

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * administració local
    * pla d'urbanisme

Aprovació del Projecte d'Enllumenat Públic i Millora de la Urbanització de la Zona Industrial de Rabassa. [2009/3240]  
La Junta de Govern Local, en sessió celebrada el dia 9 de març de 2009, va adoptar, entre d'altres, l'acord següent:  
13. Aprovació del Projecte d'Enllumenat Públic i Millora de la Urbanització de la Zona Industrial de Rabassa.  
S'informa de l'expedient tramitat en relació amb l'epígraf que precedeix, els antecedents i raonaments del qual figuren, resumits, tot seguit.  
La Gerència Municipal d'Urbanisme va redactar el Projecte d'Enllumenat Públic i Millora de la Urbanització de la Zona Industrial de Rabassa, amb l'objecte de definir i valorar les obres necessàries per a la implantació de l'enllumenat públic i la millora de la pavimentació i seccions transversals del viari de la zona.   
Els carrers afectats pel projecte són Mariano Benlliure, part del carrer de Xàtiva, part del de Rubens, part del carrer de Bolulla, Cullera, Miguel Ángel, Van Dick, Valdés Leal, Pintor Rosales i carrer perpendicular a Van Dick.   
El pressupost d'execució per contracta puja a la quantitat de 805.770,50 €.  
El projecte es va exposar al públic mitjançant un decret de l'Alcaldia, de data 23 d'abril de 2008, amb la inserció d'un edicte al respecte en el periòdic Informació de 9 de maig de 2008; en el Diari Oficial de la Comunitat Valenciana número 5792, de 26 de juny o següent, i al tauler d'anuncis municipal.   
Durant el període expositiu no s'han presentat al·legacions.  
En compliment del tràmit de supervisió prèvia a l'aprovació municipal, al que es refereix l'article 109 de la Llei 30/2007, de 30 d'octubre, de Contractes del Sector Públic, el cap de l'Oficina de Supervisió de Projectes, amb data 12 de febrer de 2009, ha informat que el Projecte «reuneix els requisits mínims exigits per la Llei de Contractes del Sector Públic i pel Reglament General de la Llei de Contractes de les Administracions Públiques, per a la seua contractació».  
Pertoca, en conseqüència, aprovar el projecte, de conformitat amb el que estableix l'article 152 de la Llei 16/2005, de 30 de desembre, de la Generalitat, Urbanística Valenciana, sent competent per a això la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local.  
Com a conseqüència del que s'ha exposat, la Junta de Govern Local adopta els acords següents:  
Primer. Aprovar el Projecte d'Enllumenat Públic i Millora de la Urbanització de la Zona Industrial de Rabassa, en els mateixos termes en què ha sigut objecte d'informació pública.  
Segon. Inserir un edicte amb el contingut de l'acord aprovatori en el Butlletí Oficial de la Província i en el Diari Oficial de la Comunitat Valenciana.   
Cosa que es publica perquè se'n prenga coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, amb l'advertiment que contra l'acte esmentat, que posa fi a la via administrativa, i davant de l'òrgan que el va dictar, s'hi pot interposar, per un escrit adreçat a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant del Jutjat Contenciós Administratiu d'Alacant, en el termini de dos mesos, comptadors (ambdós terminis) a partir de l'endemà de la publicació d'este edicte en el Butlletí Oficial de la Província.  
Alacant, 16 de març de 2009.- La alcaldessa presidenta: Sonia Castedo Ramos. El vicesecretari: Germán Pascual Ruiz-Valdepeñas.